Baltasar Kormákur Baltasarsson og Sunneva Ása Weisshappel mættu saman á Evrópsku kvikmyndaverðlaunin sem haldin voru í Berlín í vikunni . Baltasar Kormákur situr í stjórn EFA European Film Academy eða Evrópsku kvikmyndaverðlaunanna og lagði það til að verðlaunin yrðu haldin á Íslandi 2020 . „ Ég tók sæti í EFA European Film Academy , sem fer með verðlaunahátíðina , fyrir ári . Ég er að vinna í því innan akademíunnar að gera þetta skemmtilegra og aðgengilegra . Upphaflega var gert ráð fyrir að hátíðin yrði haldin í Portúgal í desember 2020 en þegar það féll úr skaftinu kviknaði sú hugmynd að halda hátíðina hérlendis en það voru nokkrar borgir að keppa um að halda verðlaunin , “ sagði Baltasar í samtali við Smartland í febrúar .